26/04/2019 762

Peer reviewed istraživanje objavljeno u žurnalu s otvorenim pristupom PeerJ u travnju ove godine otkriva da su dalmatinski srednjoškolci među najvišima, a ako govorimo o osamnaestogodišnjacima onda najviši na svijetu.

S mlađahnim dalmatinskim divovima mogu se nositi tek osamnaestogodišnji Nizozemci čija je prosječna visina prema komplementarnom antropometričkom istraživanju provedenom na značajno manjem uzorku od 180 muških osoba 182.4 centimetra.

Metodološki i statistički čvrsto utvrđen antropometrički rad je temeljen na mjerenju visine i tjelesnih proporcija 1803 osoba muškog i 782 osoba ženskog spola u dobi od 17 do 20 godina, a istraživanje je provedeno između travnja 2015. i svibnja 2017. godine u 66 škola i 23 grada.

Prema korigiranim podacima koji uvrštavaju regionalnu populaciju, prosječna visina muškaraca u osam promatranih županija je iznosila 182.6 centimetara, 182.8 cm je bio prosjek u sedam primorskih, a 183.7 u četiri dalmatinske županije.

>>>‘Veliko iznenađenje’: izvanredan pad fertiliteta širom svijeta

Regionalne varijacije su pritom bile značajne, od 180.6 cm u Karlovačkoj do 184.1 cm u Splitsko-dalmatinskoj županiji.

Prosječna visina žena, temeljena na manjem uzorku iz sedam županija, iznosila je 168 cm.

Prosječna visina mladih muškaraca u dobi od 17 do 20 godina

Autori u sažetku studije navode da rezultati pokazuju kako su mladi Dalmatinci trenutno najviši na svijetu u dobnoj kategoriji od 18 godina, što se zrcali i u susjednoj Bosni i Hercegovini. Istraživanje sugerira da izvanrednu visinu objašnjavaju genetske predispozicije koje dijele lokalne populacije Dinarskog gorja.

S mlađahnim dalmatinskim divovima mogu se nositi tek osamnaestogodišnji Nizozemci čija je prosječna visina prema komplementarnom antropometričkom istraživanju provedenom na značajno manjem uzorku od 180 muških osoba 182.4 centimetra.